为下列古文添加标点：
大统二年至长安封容城县男周文帝引为行台郎中除从事中郎与郎中苏绰掌机密时沙苑之役大军屡捷汝颍之间多举义来附书翰往反日百余牒柔随机报荅皆合事宜进爵为子累迁中书侍郎兼著作撰起居注后为黄门侍郎周文知其贫解衣赐之后迁中书监周孝闵帝践阼拜小内史大夫进位开府仪同三司卒于位所作诗颂碑铭檄表启行于世者数十篇子恺嗣恺字长仁性孝友神情颖悟涉猎经史有当世干能颇解属文
答案：大统二年，至长安，封容城县男。周文帝引为行台郎中，除从事中郎，与郎中苏绰掌机密。时沙苑之役，大军屡捷，汝、颍之间，多举义来附，书翰往反，日百余牒，柔随机报荅，皆合事宜。进爵为子。累迁中书侍郎，兼著作，撰起居注。后为黄门侍郎。周文知其贫，解衣赐之。后迁中书监。

周孝闵帝践阼，拜小内史大夫，进位开府仪同三司，卒于位。所作诗、颂、碑、铭、檄、表、启行于世者数十篇。子恺嗣。

恺字长仁。性孝友，神情颖悟，涉猎经史，有当世干能，颇解属文